Awtor dźensa
André Strelow
Wot soboty mamy noweho mištra w zwjazkowej koparskej lize. Haj, njeje ćežko wuhódać, wo koho so tu jedna. Sedmy raz za sobu poradźi so to mustwu FC Bayern Mnichow. Bilanca je wězo wurjadna, pokazuje pak tež, kak wostudła liga je. Znajmjeńša traješe napjatosć lětsa hač do poslednjeho hrajneho dnja. Tajku konstelaciju přihladowar hižo dołho dožiwił njeje. Přiwšěm so wosebje čorno-žołty fan abo kopar praša, čehodla njezamóchu sej hrajerjo BVB Dortmunda titul zawěsćić.
Wosobinsce wjeselu so za cyłk RB Lipsk, kotryž hraje klětu znowa na europskej runinje w champions league. Zašłe lěto běch raz w Lipšćanskim stadionje a dožiwich tam dobyće přećiwo FC Porto. Snano je tež raz duel přećiwo Lionelej Messijej wot FC Barcelony abo Cristianej Ronaldej wot Juventusa Turin móžne, čehodla nic!?
W druhej lize su so koparjo Dynama Drježdźany na kóncu sezony hišće raz stopnjowali a tak zestupej zadźěwali. Diskrepancy a wušparanja, runje hladajo na wotchad wrotarja Markusa Schuberta, su mjerzace a njetrjebawše.
ceb_Latn ltz_Latn szl_Latn szl_Latn hau_Latn